REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 118-973/18

19. april 2018. godine

B e o g r a d

NARODNA SKUPŠTINA REPUBLIKE SRBIJE

Odbor za ustavna pitanja i zakonodavstvo Narodne skupštine, na sednici održanoj 19. aprila 2018. godine, utvrdio je, na osnovu člana 15. Zakona o Zaštitniku građana („Službeni glasnik RS“, br. 79/05 i 54/07) i člana 48. stav 1. alineja osma Poslovnika Narodne skupštine („Službeni glasnik RS“, broj 20/12-prečišćen tekst), Predlog odluke o prestanku funkcije zamenika Zaštitnika građana, Vladane Jović, koji podnosi Narodnoj skupštini s predlogom da se u skladu sa članom 167. Poslovnika Narodne skupštine donese po hitnom postupku.

Za predstavnika predlagača na sednici Narodne skupštine određen je Đorđe Komlenski, predsednik Odbora.

PREDSEDNIK

Đorđe Komlenski

P R E D L O G

Na osnovu čl. 99 i 138. Ustava Republike Srbije, čl. 14. i 15. Zakona o Zaštitniku građana („Službeni glasnik RS“, br. 79/05 i 54/07) i člana 8. Zakona o Narodnoj skupštini („Službeni glasnik RS“, broj 9/10),

Narodna skupština Republike Srbije, na sednici\_\_\_\_\_\_\_\_ održanoj\_\_\_\_\_ 2017. godine, donela je

ODLUKU

O PRESTANKU FUNKCIJE ZAMENIKA ZAŠTITNIKA GRAĐANA

I

Narodna skupština konstatuje da su se, podnošenjem ostavke, stekli uslovi za prestanak funkcije zamenika Zaštitnika građana Vladani Jović.

II

Ovu odluku objaviti u „Službenom glasniku Republike Srbije“.

RS broj \_\_\_

U Beogradu, \_\_\_\_2017. godine

NARODNA SKUPŠTINA REPUBLIKE SRBIJE

PREDSEDNIK

Maja Gojković

O B R A Z L O Ž E Nj E

Članom 99. stav 2. tačka 5. utvrđeno je da Narodna skupština bira i razrešava Zaštitnika građana, i nadzire njegov rad.

Članom 138. stav 3. Ustava Republike Srbije, utvrđeno je, da Zaštitnika građana bira i razrešava Narodna skupština, u skladu sa Ustavom i zakonom.

Članom 14. Zakona o Zaštitniku građana („Službeni glasnik RS“, br. 79/05 i 54/07) utvrđeno je da se odredbe o prestanku funkcije Zaštitnika građana primenjuju i na zamenika Zaštitnika građana.

Članom 15. stav 1. Zakona o Zaštitniku građana („Službeni glasnik RS“, br. 79/05 i 54/07), utvrđeno je, da u slučaju ostavke Zaštitnika građana ili zamenika Zaštitnika građana, Narodna skupština bez rasprave donosi odluku kojom konstatuje da su se stekli uslovi za prestanak funkcije.

Zamenik Zaštitnika građana, Vladana Jović, podnela je, dana 17. aprila 2018. godine, ostavku zavedenu pod brojem 118-973/18, na funkciju zamenika Zaštitnika građana, čime su se stekli uslovi za donošenje ove odluke.

Odbor predlaže da se Predlog odluke, u skladu sa članom 167. Poslovnika Narodne skupštine, donese po hitnom postupku, zbog potrebe da Narodna skupština što pre donese odluku kojom konstatuje da su se stekli uslovi za prestanak funkcije zamenika Zaštitnika građana, posebno imajući u vidu odredbu člana 15. stav 2. Zakona o Zaštitniku građana kojom je utvrđeno da pravne posledice prestanka funkcije nastupaju od dana donošenja odluke Narodne skupštine.

REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 118-1008/18

24. april 2018. godine

B e o g r a d

NARODNA SKUPŠTINA REPUBLIKE SRBIJE

Odbor za ustavna pitanja i zakonodavstvo Narodne skupštine, vrši ispravku tehničke greške do koje je došlo u aktu 04 Broj: 118-973/18, od 19. aprila 2018. godine, uz koji je podnet Predlog odluke o prestanku funkcije zamenika Zaštitnika građana, Vladane Jović, i to tako da se u stavu 1. ovog akta posle reči “Narodnoj skupštini” stavlja tačka, a zapeta i reči “s predlogom da se u skladu sa članom 167. Poslovnika Narodne skupštine donese po hitnom postupku” brišu, i tehničke greške do koje je došlo u obrazloženju Predloga odluke i to tako da se stav 6. obrazloženja briše.

PREDSEDNIK

Đorđe Komlenski